Irrati elkarte edo komunitarioa da Antxeta Irratia. 2001.urtean sortu zen eta urtetik urtera, handitzen eta sakontzen joan da bere elkarte izaera. Alegia, lau kazetarik denbora osoz bertan lan egin arren, laguntzaile edota kolaboratzaileak dira irratiko arima, irratiko gidari eta irratia biziarazten dutenak. Gaur egun, 70 dira Antxeta Irratiko sarea osatzen duten norbanakoak, laguntzaileak gehienak.
24 orduko emisioa du Antxeta Irratiak. Astelehenetik igandera hedatzen du programazioa. Langileek osatzen dute berau noski, baina erran bezala, baita laguntzaileek ere.
Euskalduna, komunitarioa, "mugaz gaindikoa" (Lapurdi, Gipuzkoa eta Nafarroa batzen baititu uhinen bidez) eta informazioari dagokionez orokorra da Antxeta Irratia. Lau hauek dira bere estiloa, norabidea eta izaera finkatzen duten orratzak. Orratzak, jostea baita gure lana.
Izatez naturala den eskualde batean lan egiten du Antxeta Irratiak. Bidasoa ibaiaren ibilbidea segitzen dugu egun. Beratik hasi eta Hondarribiaraino. Herri hauek osatzen dute irratiaren hedapen eremua: Hendaia, Urruña, Biriatu, Irun, Bera eta Hondarribia. Nahiko eremu zabal da. 106.000 biztanle orotara gutxi ora behera.
Ez dago erlazionatutako elementurik,
"Hedabideak"-eko proiektu gehiago ikusi
Behe Bidasoko kirolarien eta kirol elkarteen informazioa euskaraz zabaltzea helburu duen agerkari...
2005eko azaroaren 18an Pausumedia Elkarteak sortutako proiektua da Bidasomedia.info. Behe Bidasoa...
Antxetamedia.eus atari digitalak, Behe Bidasoa eskualdeko euskarazko irrati digitalen proiektua...
“Euskal Herrikoa eta euskaraz” lelopean, Antxeta2-k programazio berria eskaintzen du oinarrizko...